armvectores/hy_wikipedia_2023 huggingface dataset:
Փոքրիկ Խավրոշեչկան (մուլտֆիլմ, 2006)

Փոքրիկ Խավրոշեչկան (ռուս.՝ Крошечка Хаврошечка), ռուսական տիկնիկային մուլտֆիլմ, որը ստեղծվել է «Անիմոս» ստուդիայում, 2006 թվականին։ Ռեժիսոր Եկատերինա Միխայիլովան ստեղծել է մուլտֆիլմը նույնանուն ռուսական ժողովրդական հեքիաթի հիման վրա։


== Սյուժե ==
Փոքրիկ Խավրոշեչկան որբանում է, և նրան տանում են երեք քույրերի մոտ, որոնց անվանում էին Միաչքանի, Երկաչքանի և Երեքաչքանի։ Քույրերը կարողանում էին վերածվել մեծ սարդի և շատ ուժեղ զայրանում էին, երբ կանգ էր առնում տնային ջուլհակային հաստոցը։ Նրանք ստիպում էին որբին անել տնային բոլոր գործերը, կովին կթել և հետևել ջուլհակային հաստոցին։ Խավրոշեչկային մխիթարում էր միայն կովը, նրա ականջը մեծանում էր, կարծես առագաստ լիներ, և փոքրիկը մտնում և դուրս էր գալիս խնձորենու բնից` հայտնվելով հիանալի այգում։ Այնտեղ նա տեսնում է երիտասարդ գրավիչ տղամարդու և ամաչելով վերադառնում է հետ։ Քույրերը սկսում են հետևել Խավրոշեչկային։ Նա կարողանում է քույրերին քնեցնել` երգելով` «Քնիր աչք, քնիր մյուսը» երգը։ Իսկ մեծ քրոջ երրորդ աչքի մասին նա մոռանում է։ Քույրերն ամեն ինչ տեսնում են։ Նրանք գոռում են կովի վրա. «Մենք էլ ենք նույնից ուզում»։ Մտնում են կովի մեծացող ականջի մեջ և դուրս գալիս անապատում, որտեղ հանդիպում են շատ սարդերի։ Վերադառնում են զայրացած քույրերը և որոշում են կովին մորթել և ուտել։ Կովը հասցնում է միայն ասել «Ինձ չմոռանաս»։ Չար քույրերը ուտում են կովին, իսկ ոսկորները գցում են աղջկա վրա։ Խավրոշեչկան թաղում է ոսկորները հողի մեջ և երկար լաց լինելուց հետո քնում է։
Աղջիկը արթնանում է և տեսնում է, որ կովի գերեզմանի վրա աճել է մի խնձորենի, իսկ նրա վրա` հասած խնձորներ։ Երկու խնձորենիների միջով բացվում է խնձորենու բունը և տղամարդը գալիս է Խավրոշեչկայի ետևից։ Քույրերը հարձակվում են նրանց վրա, բայց խնձորենին քույրերի վրա խնձորներ է շպրտում։ Իսկ տղամարդը Խավրոշեչկայի հետ գնում են ծառի բնի միջով, և անցքը փակվում է։ Դուրս են գալիս նրանք ծառի բնից հիանալի այգի, իսկ նրանց հետքերով գնում է մի փոքրիկ հորթ։


== Նկարահանող խումբ ==
Ռեժիսոր` Եկատերինա Միխայլովա
Պրոդյուսեր` Թենգիզ Սեմյոնով
Սցենարի հեղինակ` Տատյանա Շեստակովա, Վլադիմիր Գոլովանով
Բեմադրող նկարիչ` Նինա Վինոգրադովա
Դերերը հնչյունավորել են` Մադլեն Ջաբրաիլովա
Կոմպոզիտոր` Եկատերինա Կոմալկովա
Անիմատորներ` Միլանա Ֆեդոսեևա, Օլգա Վեսելովա, Վլադիմիր Կադուխին
Օպերատոր` Իգոր Սկիդան-Բոսին
Հնչյունային օպերատոր` Վիկտոր Բրուս


== Մրցանակներ ==
2007 թվական` II Միջազգային ընտանեկան և մանկական ֆիլմերի «Հավատարիմ սիրտը» կինոփառատոնի ժյուրիի հատուկ դիպլոմ` «Հեքիաթային աշխարհի համոզման համար»` «Փոքրիկ Խավրոշեչկան», Եկատերինա Միխայիլովային։
III Միջազգային Ստրետենական ուղղափառ փառատոն` «Ավանդույթների և ուղղափառ արվեստի զարգացման մեջ ներդրում ունենալու համար»։
Ժյուրիի մրցանակ` VII միջազգային «Հեքիաթ» փառատոն։
Մրցանակ լավագույն անիմացիոն ֆիլմի համար, V Համառուսական կարճամետրաժ ֆիլմերի «Ռուսաստանի ընտանիք» կինոփառատոն.:


== Տես նաև ==
Միաչքանին, Երկաչքանին, Երեքաչքանին` Գրիմ եղբայրներ-ի հեքիաթը
Բուրյոնուշկա` 1974 թվականի տիկնիկային մուլտֆիլմ
Փոքրիկ Խավրոշեչկան` 2007 թվականի մուլտֆիլմ


== Ծանոթագրություններ ==


== Արտաքին հղումներ ==
«Փոքրիկ Խավրոշեչկան» մուլտֆիլմը «Անիմատոր.ռու» կայքում
«Փոքրիկ Խավրոշեչկան» — animos.ru
Americana (ալբոմ)

Անվան այլ կիրառումների համար տե՛ս՝ Americana (այլ կիրառումներ)Americana, ամերիկյան The Offspring փանկ-ռոք խմբի 5-րդ ստուդիական ալբոմը, որի թողարկումը կայացավ 1998 թվականի նոյեմբերի 17-ին։ Խումբը ալբոմի աշխատանքները սկսեց իրենց նախորդ Ixnay on the Hombre ալբոմի համաշխարհային երաժշտական շրջագայության ժամանակ։ Ալբոմի երաժշտությունը փոփոխություններ է կրել. ձայնը ավելի հարուստ է դարձել, փոփ-փանկի ավելի շատ էլեմենտներ են ավելացել։


== Ալբոմի մասին ==
«Pretty Fly (for a White Guy)» երգի առաջին պարբերությունը հանդիսանում է բառերի անիմաստ կույտ և առաջին անգամ այն հնչել է «Rock Of Ages» ստեղծագործության մեջ «Pyromania» ալբոմից։ Դա պրոդյուսեր Մեթ Լանգի ձայնն էր, ով որոշել էր հաշվել 1-ից մինչև 4-ը։
«Pay the Man»-ը ավարտվում է 8:08-ին։ «Pretty Fly (for a White Guy) (Reprise)» թաքնված երգը սկսվում է նախորդ երգի ավարտից մոտ 1 րոպե հետո, իսկ ավարտից հետո մինչ հաջորդ երգը կրկին տևում է մոտ 1 րոպե։


== Երգացանկ ==
Բոլոր երգերի հեղինակն է Դեկսթեր Հալլանդ. 


== Կազմ ==
Դեկսթեր Հոլլանդ՝ վոկալ, կիթառ
Քևին Վասերման՝ կիթառ, վոկալ
Գրիգ Կրիսել՝ բաս կիթառ, վոկալ
Ռոն Ուելթի՝ հարվածային գործիքներ


== Գրականություն ==
Bird Ryan, ed. (September 2014)։ «The 51 Most Essential Pop Punk Albums of All Time»։ Rock Sound (London: Freeway Press Inc.) (191)։ ISSN 1465-0185 
Diehl Matt (2007)։ My So-Called Punk: Green Day, Fall Out Boy, The Distillers, Bad Religion---How Neo-Punk Stage-Dived into the Mainstream։ St. Martin's Griffin։ ISBN 978-0-312-33781-0 


== Արտաքին հղումներ ==
Americana at YouTube (streamed copy where licensed)
Official page for the album Archived 2018-06-27 at the Wayback Machine.
Կիխտ (գետ)

Կիխտ (ռուս.՝ Кихть), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի աջ ափում՝ 14 կմ հեռավորության վրա։ Գետի երկարությունը 70 կմ է։ Ակունքը գտնվում է հյուսիս-արևմտյան եզրին Պադալիխա ճահճի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000006174
Հիդրոլոգիական ուսումնասիրությունների կոդը - 103000617
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հարություն Ալփիար

Հարություն Ալփիար (հուլիսի 12, 1864(1864-07-12), Իզմիր, Այդին, Օսմանյան կայսրություն - ապրիլի 5, 1919(1919-04-05)), հայ լրագրող և երգիծագիր։


== Կենսագրություն ==
Սովորել է Կ. Պոլսի Արամյան և Շահնազարյան վարժարաններում։ Ապրել է Իտալիայում, Ֆրանսիայում, Անգլիայում, Եգիպտոսում։ Կահիրեում հրատարակել է «Փարոս» (1896-1898, 1901-1902) երգիծական թերթը։ Աշխատակցել է Զմյուռնիայի և Կ. Պոլսի թերթերին («Արևելյան մամուլ», «Մասիս», «Սուրհանդակ», «Մանզումեի էֆքյար», «Ժամանակ», «Հայ գրականութիւն», ևն)։ Աշխատակցել է նաև թուրքերեն «Քալեմ» երգիծաթերթին, վերջինիս մեջ գրելով ֆրանսերեն ֆելիետոններ։ Եղել է Կ. Պոլսի ազգային պատրիարքարանի քարտուղար։ Գրել է երգիծական քրոնիկներ և նովելներ առօրյա հարցերի մասին։ Հրատարակել է «Առաջին անգամը։ Ֆանթէզի նորավէպ» (1908, Կ. Պոլիս), «Որքան տևելու է։ Շոգ-մոգ» (1909, Կ. Պոլիս), «Ֆանթազիօ» (1913, Կ. Պոլիս), «Քմայքի ծաղիկներ։ Զուարթ գրականութիւն» (1917, Կ. Պոլիս) ժողովածուները։ Ստորագրել է նաև Ռատամես, Քրիզանթեմ ծածկանուններով։


== Ծանոթագրություններ ==
Կժաձոր

Կժաձոր կամ Քաջաձոր (այժմ՝ Աղբուլաղ ադրբ.՝ Ağbulaq, մինչև 2003 թվականի մարտը կրում էր աղավաղված պատմական հայկական անվան ձևը՝ Գյաջյազուր ադրբ.՝ Gecəzur), գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Աշխարհագրություն ==
Գտնվում է Նախիջևան գետի ձախ ափին, Շահբուզից Սիսիան տանող ճանապարհից 1 կմ հեռավորությնան վրա, դեպի աջակողմյան լեռները։ Գյուղը տեղադրված է Սալվարդ լեռան ներքին փեշի հարթությունում, լեռներով շրջապատված։


== Պատմություն ==
Կժաձորը հին հայկական գյուղ է և Շահապունիքի աչքի ընկնող բնակավայրերից մեկն է եղել։ Այժմյան գյուղի շրջակայքում գտնվում են մի քանի ամրոցների հետքեր, 500-600 տապանաքարերով հայկական գերեզմանատուն։
Գյուղի շրջակայքում կան մի քանի հայկական սրբավայրեր, իսկ Խաչի ձոր կոչվող տեղամասի դաշտերում, բավական մեծ տարածության վրա տեսանելի են մի գյուղատեղի (գյուղաքաղաքի) հետքեր, որին տեղացիները կոչում են Դուքան-Բազար (նախև Չարսու-Բազար)։ Ըստ ավանդության այդտեղ եղել է հայկական հին գյուղաքաղաք։


== Մշակույթ ==
Գյուղի կենտրոնական թաղամասում կանգուն է Սուրբ Գևորգ գմբեթավոր եկեղեցին, որը թվագրվում է մոտավորապես 13-րդ դարի վերջին տասնամյակով։ Կժաձորի բնակչությունը հնուց հայկական է եղել։


== Տես նաև ==
Սուրբ Գևորգ եկեղեցի (Կժաձոր)


== Արտաքին հղումներ ==
Restauratiebedrijf "Sarvard" Archived 2016-03-04 at the Wayback Machine. (նիդեր.)


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Ոչխար և այծ (նկար)

Ոչխար և այծ (չին՝ 二羊圖), ձեռագիր հորիզոնական թղթագլան՝ ստեղծված չինացի նկարիչ Ժաո Մենֆուի կողմից 1296-1359 թթ։ Թղթագլանը պահվում է Վաշինգտոնում՝ Ֆրիրի պատկերասրահում[2]:
Թղթագլանը Ժաո Մենֆուն ստեղծել է Յուան դինաստիայի ժամանակաշրջանում, ինչն էլ պարզաբանում է պատկերված տարրերի ընտրությունը. իշխանության գլուխ կանգնած մոնղոլները նախընտրել են ձիերի, ոչխարների և այծերի նկարներ։ Սա Ժաո Մենֆուի միակ հայտնի աշխատանքն է, որի տեքստի հիշատակարանում ասվում է Ժաոյի ընտանեկան խնդիրների մասին՝ կապված իր՝ մոնղոլական իշխանությունների նկատմամբ ունեցած հավատարմության հետ։
«Ոչխար և այծ»-ը իրենից ներկայացնում է հորիզոնական թղթագլան, որի վրա կան տուշով արված վայելչագրություններ և նկարներ։ Ստեղծման տարեթիվն անհայտ է։ Նկարների ստեղծման և տարրերի ուրվագծման համար օգտագործված տեխնիկան բնորոշ է այդ ժամանակվա չինական գեղանկարչությանը։ Թղթագլանի վրա պատկերված են իրար նայող ոչխար և այծ, նրանց շուրջ կա վայելչագիր տեքստ, որը համապատասխանում է նկարին։ Յուրաքանչյուր տարրի երկրաչափական տեղը ճշգրտորեն նշված է՝ մասնավորապես կենդանիների գլուխները, որովայնները և սմբակները։ Հավասարակշռված և՛ թղթի վրա, և՛ դիրքով՝ երկու կենդանիներն էլ շրջել են իրենց գլուխները դեպի միմյանց՝ ստեղծելով բաց, բայց միաժամանակ միասնական կոմպոզիցիա։ Նկարից ձախ՝ տեքստում, Ժաո Մենֆուն բացատրում է իր այս աշխատանքը ստեղծելու շարժառիթը. «Առաջ ես նկարել եմ ձիեր, բայց երբեք չեմ նկարել ոչխար (կամ այծ)։ Այդ պատճառով, երբ Ջոնսինը ինձնից նկար պատվիրեց, ես աշխուժորեն պատկերեցի դրանք նրա համար՝ վերցնելով բնությունից։ Չնայած ես չեմ կարող մոտենալ հին վարպետներին, ինձ հաջողվեց ինչ-որ կերպ փոխանցել նրանց ոգին»։ Սեփականատերերի կնիքների մեջ կա նաև Սյանլուն կայսեր կնիքը (գահակալել է 1736-1795 թթ)։ Կայսրը նաև թղթագլանի առաջնամասում թողել է ճակատազարդ՝ «Աստվածային նմանություն (ոչխարի կերպարը) շարժման և հանգստի մեջ» գրությամբ։
Լյու Լոնտենը՝ Ժաո Մենֆուի աշխատանքների դասակարգումը ստեղծողը, այս թղթագլանը դասակարգել է կենդանիների նկարների կատեգորիայում։ Արվեստագետները այս թղթագլանի մեջ ընդգծում են սիմվոլիզմ. ըստ չինական փիլիսոփայության՝ երկու կենդանիներին էլ համապատասխանում է արական յան սկիզբը։ Չու Ցին Լին ենթադրել է, որ ոչխարը և այծը իրենցից ներկայցնում են Հան դինաստիայի 2 թագավորներ։ Կենդանիների նկարների և վայելչագրության միջև եղած փոխներգործությունը ևս արվեստագետների ուշադրւթյան կենտրոնում է, դրա մեջ նրանք տեսնում են փոխաբերության գծեր։ Այս դեպքում թղթագլանը հաճախ համեմատվում է մեկ այլ չինացի վարպետի՝ Ժեն Ժենֆայի «Երկու ձիեր» աշխատանքի հետ։


== Ծանոթագրություններ ==


== Գրականություն ==
Chu-Tsing Li The Freer 'Sheep and Goat' and Chao Meng-Fu's Horse Paintings. — Ascona: Artibus Asiae Publishers, 1968. — Т. 30; 34 издания Artibus Asiae. — 70 с.
Chu-Tsing Li Recent Studies on Zhao Mengfu's Painting in China // Artibus Asiae. — 1993. — Т. 53. — № 1/2. — С. 195–210. — 
Shane McCausland Zhao Mengfu: Calligraphy and Painting for Khubilai's China. — Hong Kong University Press, 2011. — 431 с. — ISBN 988802857X
Մշակովի-ոռոգելի հողեր

Մշակովի-ոռոգելի հողեր, մշակովի-ջրարբի հողեր, տարածված են ջրովի երկրագործության հնագույն կենտրոններում։ Անվանվում են նաև գորշ մարգագետնային ջրովի հողեր։ Մեծ մասամբ զբաղեցնում են նախկին գետահովիտները, նրանց հնագույն դարավանդները կամ լճային ծագում ունեցող տարածքները։ Ընդարձակ զանգվածներով տարածված են Միջին և Հարավ-Արևելյան Ասիայում, Մերձավոր Արևելքում, Հյուսիսային Աֆրիկայում և այլուր։ Անդրկովկասում հանդիպում են Կուր և Արաքս գետերի միջին և ստորին հոսանքների շրջանում, Հայաստանում՝ Արարատյան դաշտում։ Բնութագրվում են հումուսի ցածր քանակով (1-2, 5%), պրոֆիլում հումուսանյութերի գրեթե հավասար տեղաբաշխմամբ, գենետիկական հորիզոնների թույլ զատորոշմամբ, կրազերծվածությամբ կամ կարբոնատների ոչ մեծ չափերի պարունակությամբ, երբեմն նաև ստորին շերտերի մնացորդային աղակալվածությամբ։ Մշակովի-ոռոգելի հողերը ունեն ծանր մեխանիկական կազմ։ Բերրի են, ճիշտ մշակության դեպքում ապահովում են մշակույթների բարձր բերք։
Վյուրցբուրգ (այլ կիրառումներ)

Վյուրցբուրգ, կարող է վերաբերել՝

Վյուրցբուրգ - քաղաք Մայն գետի վրա
Վյուրցբուրգ - շրջան Գերմանիայում
Այոզե Պերես

Այոզե Պերես Գուտիրես (իսպ.՝ Ayoze Pérez Gutiérrez; 23 հուլիսի 1993, Սանտա-Կրուս-դե-Տեներիֆո, Կանարյան կղզիներ, Իսպանիա), իսպանացի ֆուտբոլիստ, Իսպանիայի երիտասարդական հավաքականի և «Նյուքասլ Յունայթեդ» ակումբի հարձակվող։


== Կարիերա ==


=== Ակումբային ===
Այոզե Պերեսը ծնվել է Կանարյան կղզիներում՝ Սանտա Կրուս դե Տեներիֆեում, և իր ֆուտբոլային կարիերան սկսել է տեղի «Տեներիֆե» ակումբում։ Ակումբի կազմում նրա դեբյուտը կայացել է 2011/12 մրցաշրջանում չորրորդ դիվիզիոնում։ Հաջորդ մրցաշրջանում Պերեսը Սեգունդայում խփել է 15 գոլ և ընդգրկվել իսպանական երկրորդ դիվիզիոնի հինգ լավագույն ռմբարկուների շարքում։
2014 թվականի հունիսին Այոսեն չի ընդունել «Ռեալ Մադրիդի», «Բարսելոնայի» ու «Պորտու (ֆուտբոլային ակումբ)ի» առաջարկները և տեղափոխվել է «Նյուքասլ»։ Անգլիական պրեմիեր լիգայի 8-րդ փուլի շրջանակներում անցկացվող «Տոտենհեմի» դեմ խաղում Պերեսը խաղադաշտ է դուրս եկել հանդիպման առաջին րոպեներից և խաղի 58-րդ րոպեին խփել իր առաջին գոլը հօգուտ ակումբի (1:2), որն էլ հաղթական է դարձել իր թիմի համար։ Իր հաջորդ երկու խաղերի ընթացքում Այոսեն գոլ է խփել «Լիվերպուլի» (0:1) և «Վեստ Բրոմվիչի» դարպասները։


=== Հավաքականում ===
Իսպանիայի մինչև 21 տարեկանների հավաքականի կազմում անցկացրել է 2 խաղ


== Վիճակագրություն ==
2016 թվական մայիսի 7-ի դրությամբ


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում (անգլ.)
Ռամադիի ճակատամարտ (2014–2015)

Ար-Ռամադիի ճակատամարտ, ԻԼԻՊ-ի զինյալների կողմից Անբար գավառը գրավելու դրվագներից մեկը։ Ռամադին իրաքյան կառավարության համար Անբար գավառում վերջին հենարաններից մեկն էր։ Մարտերը սկսվել են 2014 թվականի հոկտեմբերին և ավարտվել են այն ժամանակ, երբ 2015 թվականի մայիսի 14ին «Իսլամական պետության» զինյալները գրավեցին կառավարական շենքը։ Մայիսի 17-ին հայտնի դարձավ, որ իրաքյան բանակը լքել է քաղաքը։ Սակայն 2015 թվականի դեկտեմբերի 28-ին բաղդադի իշխանությունը հայտարարեց քաղաքի նկատմամբ վերահսկողություն սահմանելու մասին։


== Հետևանքները ==
Իրաքյան կառավարությունը խնդրանքով դիմեց շիական միավորումներին, որպեսզի օգնեն իրենց քաղաքի ազատագրման գործում։ Գրեթե 3000 շիական միավորումներ մայիսի 19-ին հավաքվեցին քաղաքի մոտ։ Այդ ժամանակ ահաբեկիչները պատրաստվում էին պահել Ռամադին իրենց ձեռքերում, տեղադրելով պաշտպանական դիրքեր և ականներ։ Կառավարամետ զորքերը Ար-Ռամադիից հարավ երեկոյան խափանեցին ահաբեկիչների հարձակումը, որտեղ գտնվում էին շիական միավորումները։
Մայիսի 22-ին ԻԼԻՊ-ը գրավեց Ար-Ռամադիից արևմուտք գտնվող Հուսայբախը։ Հաջորդ օրը իրաքյան կառավարական զորքերը անցան հակահարձակման, և ոստիկանության հաղորդմամբ, գրավեցին Հուսայբախը։
Նոյեմբերի 30-ին իրաքյան բանակը հայտարարեց քաղաքի գրոհի մասինԴեկտեմբերի 22-ին իրաքյան բանակը մաքրեց քաղաքի կենտրոնը, հաղորդվեց, որ զինյալների քանակը չի գերազանցում 300-ը2015 թվականի դեկտեմբերի 28-ին կառավարական զորքերը վերադարձրեցին Ռամադիի նկատմամբ հսկողությունը


== Ծանոթագրություններ ==
Ջոնաթան Ջեքսոն

Ջոնաթան Սթիվենս Ջեքսոն (անգլ.՝ Jonathan Stevens Jackson, մայիսի 11, 1982(1982-05-11), Օռլանդո, Ֆլորիդա, ԱՄՆ), ամերիկյան դերասան։


== Կյանքը և գործունեությունը ==
Ծնվել է ԱՄՆ-ի Ֆլորիդա նահանգի Օռլանդո քաղաքում, սակայն մեծացել է Վաշինգտոնում։ Ծնվել է 7 օրվա ադվենտիստների ընտանիքում։ Երբ Ջեքսոնն ինը տարեկան էր, ծնողները դուրս են եկել այդ կազմակերպությունից։ 2012 թվականին իր ընտանիքի հետ միասին կրոնափոխվում է և դառնում ուղղափառ։
1993 թվականին Ջեքսոնն ստացավ Լակի Սպենսերի դերը «Գլխավոր հիվանդանոց» հեռուստասերիալում, որտեղ խաղաց մինչև 1999 թվականը։ Նա սերիալներում իր կատարած դերերի համար է 1995 թվականին, 1998 թվականին և 1999 թվականին արժանացել է «Էմմի» մրցանակի։ 2009 թվականին վերադառնալով շոու շահեց ևս երկու «Էմմի» (2011 թ. և 2012 թ.):
Ջեքսոնը նկարահանվել է մի քանի ֆիլմերում, որոնցից են «Կորած ճամբարը», «Օվկիանոսի հատակին», «Ծայրին», «Անքնություն», «Անմահները», «Կեղտոտ պարեր 2։ Հավանային գիշերներ» և «Ճահիճ» ֆիլմերը։ 2004 թվականի ֆիլմերից մեկում իր դերի համար ստացել է «Սատուրն» մրցանակը։ Բացի այդ, նա հայտնվեց «Ծառերից մեկի բլուրը» և «Տերմինատոր։ Պայքար ապագայի համար» սերիալներում, իսկ 2012 թվականին ստացավ Էյվերի Բարլկիի մշտական դերը «Նեշվիլլ» սերիալում։
Ամուսնացել է Լիզա Վալտագգիոյի հետ։


== Ֆիլմագրություն ==
1993—1999, 2009—2011 — Գլխավոր հիվանդանոցը/General Hospital
1994 — Կորած ճամբարը/Camp Nowhere
1999 — Օվկիանոսի հատակին/The Deep End of the Ocean
2000 — Մանուշակագույն ամպի թակարդում/Trapped in a Purple Haze
2001 — Կմախքները պահարանի մեջ/Skeletons in the Closet
2001 — Ծայրին/On the Edge
2002 — Անքնություն/Insomnia
2002 — Անմահները/Tuck Everlasting
2004 — Կեղտոտ պարեր 2։ Հավանային գիշերներ/Dirty Dancing: Havana Nights
2004 — Վերևից դեպի լողավազան/Riding the Bullet
2005 — Ճահիճ/Venom
2006 — Փոքր բիզնես «Սպանություն» անվանումով/A Little Thing Called Murder
2008 — Ծառերից մեկի բլուրը/One Tree Hill
2008— 2009 — Տերմինատոր։ Պայքար ապագայի համար/Terminator: The Sarah Connor Chronicles
2010 — Խորտակում/Kalamity
2012 — 2016 — Նեշվիլլ/Nashville


== Ծանոթագրություններ ==


== Արտաքին հղումներ ==
Ջոնաթան Ջեքսոն Internet Movie Database կայքում
Պաշտոնական կայքը(անգլ.)
Գուտա-Լոգանովսկայա

Գուտա-Լոգանովսկայա (ուկրաիներեն՝ Гута-Логанівська), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Գուտա-Լոգանովսկայա գյուղում բնակվում էր 192 մարդ։ Բնակավայրը զբաղեցնում է 1254 կմ² տարածք։ Բնակչության խտությունը կազմում էր 153,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռյու Ջունյոլ

Ռյու Ջունյոլ՝ (սեպտեմբերի 25, 1986(1986-09-25), Սուվոն, Հարավային Կորեա), հարավկորեացի դերասան։ Նա հայտնի է դարձել «Սոցիոֆոբիա» ֆիլմի (2015) և «Պատասխանը 1988-ին» (2015) հեռուստասերիալի շնորհիվ։


== Կարիերա ==
Այն ժամանակ, երբ համալսարանում սովորում էր կրթաթոշակով, Ռյուլը  կես դրույքով աշխատում էր որպես պիցցայի առաքիչ, բանվոր, իսկ դպրոցից հետո մասանվոր ուսուցիչ և այլն ։ 2012 թվականին Ռյուն սկսեց նկարահանվել կարճամետրաժ ֆիլմերում։
Ռյուն բոլորի ուշադրությունը գրավեց «Սոցիոֆոբիա» ֆիլմում կատարած աշխատանքի շնորհիվ։ 2015 թվականի վերջին, Ռյուն  հանրային ճանաչում  ձեռք բերեց «Պատասխանը 1988-ին» ֆիլմում գլխավոր դեր խաղալով՝ Լի Հյե Ռիի,  Փակ Բո-գեոմի, Գ Ռյու Ջուն-յոլի հետ ։
Ռյուն նկարահանվել է One Way Trip և No Tomorrow ֆիլմերում։ Նույն տարում  խաղացել  է իր առաջին  գլխավոր դերը «Երջանիկ Ռոմանս» կատակերգական - ռոմանտիկ ֆիլմում։
2017 թվականին Ռյուն նկարահանվել է «Թագավորը» ֆիլմում :


== Ֆիլմագրություն ==


=== Ֆիլմեր ===


== Հեռուստատեսություն ==


=== Տարատեսակ շոուներ ===


=== Տեսահոլովակ ===


=== Մրցանակներ և նոմինացիաներ ===


== Ծանոթագրություններ ==


== Արտաքին հղումներ ==
Ryu Jun-yeol Ինստագրամում
Ryu Jun-yeol Ֆեյսբուքում
Ryu Jun-yeol at C-JeS Entertainment (կոր.)
Ռյու Ջունյոլ / HanCinema 
Կաղապար:KMDb person
Բորկովսկի գյուղական խորհուրդ (Զենկովսկի շրջան)

Անվան այլ կիրառումների համար տե՛ս՝ Բորկովսկի գյուղական խորհուրդ (այլ կիրառումներ)Բորկովսկի գյուղական խորհուրդ  (ուկրաիներեն՝ Бірківська сільська рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Բորկովսկի գյուղական խորհրդում բնակվում էր 1292 մարդ։ Բնակավայրը զբաղեցնում է 83,28 կմ² տարածք։ Բնակչության խտությունը կազմում էր 15,51 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կրկես (այլ կիրառումներ)

Կրկես, կարող է վերաբերել՝

Կրկես - թատերարվեստի տեսակ
Կրկես - 1928 թվականին Չառլի Չապլինի նկարահանած կատակերգական ֆիլմ
ՀՊՏՀ բանբեր

Բանբեր Հայաստանի պետական տնտեսագիտական համալսարանի, գիտական-տեսական հանդես։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Օզերիշչե (այլ կիրառումներ)

Օզերիշչե, կարող է վերաբերել՝

Օզերիշչե - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Օզերիշչե - գյուղ Ռուսաստանի Սմոլենսկի մարզի Սմոլենսկի շրջանի կազմում։
Անդրեևկա (գյուղ, Կուգարչինսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка, բաշկիրերեն՝ Андреевка), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեֆեդկովո (գյուղ, Դանիլովսկի շրջան)

Նեֆեդկովո (ռուս.՝ Нефедково), գյուղ Ռուսաստանի Յարոսլավլի մարզի Դանիլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հին Փիփ գյուղատեղի

Հին Փիփ գյուղատեղի, նախկին հայկական բնակավայր ներկայիս Ադրբեջանի Հանրապետության Դաշկեսանի շրջանում, պատմական Մեծ Հայքի Ուտիք նահանգի Գարդման գավառում։


== Աշխարհագրություն ==
Հին Փիփ գյուղատեղին գտնվում է Փիփ գյուղից 5 կմ դեպի հյուսիս-արևմուտք՝ Շամխոր գետի աջ ափից 0,8 կմ հեռավորության վրա՝ վերջինիս աջ վտակ Փիփ գետակի աջակողմյան հարավահայաց ձորալանջին, ծովի մակերևույթից 1000-1050 մ բարձրության վրա։ 


== Պատմամշակութային հուշարձաններ ==
Գյուղատեղիում են  գտնվում մի շարք հայկական պատմամշակութային հուշարձաններ, որոնցից են Սուրբ Փեփրոնյա եկեղեցին, Բարսամ Ճգնավոր մատուռը, Հուսկան նահատակ մատուռը և այլն։


== Ծանոթագրություններ ==
Պիքտական քարեր

Պիքտական քարեր, տարբեր սյուժեների հատուկ զարդարանքով և նկարներով, ուղղաձիգ կերպով կանգնեցրած, տարբեր ձև ունեցող մեգալիթներ, որոնք կարելի է հանդիպել Շոտլանդիայում գտնվող Ֆորթ-Քլայդ գետերի գծից հյուսիս։ Այս քարերը պիքտերից մնացած ամենանշանակալի հետքերից մեկն է, և ինչպես այժմ կարծում են գիտնականները, քարերը հիմնականում վերբերում են 6-9-րդ դարերի ժամանակաշրջանին, երբ պիքտերը քրիստոնեություն են ընդունել։ Բրիտանական կղզիներում մնացել են մի քանի վաղ պիքտական քարեր։ Մոտավորապես 350 պահպանված օբյեկտ դասակարգված է եղել որպես պիքտական քար, որոնցից վաղ տարբերակների վրա կարելի է գտնել պահպանված խորհրդավոր պիքտական նշաններ, որոնք վաղուց են գրավել գիտնականների ուշադրությունը։


== Պիքտական քարերի որոշ խորհրդանշաններ ==

Ցուցադրված են միայն երկրաչափական պարզ խորհրդանշանների ուսումնասիրված դասը՝ ոչ կենդական պատկերները։

		
		
		
		
		


== Պիքտական քարերի պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Տես նաև ==
Խաչքարեր
Castro culture - Կաստրո մշակույթ, անգլերեն Վիքիպեդիայից
Հավերժության հայկական նշան


== Արտաքին հղումներ ==
Pictish Stones website from Historic Scotland
The Highland Council Archaeology Unit Archived 2009-09-18 at the Wayback Machine. — This webpage offers a leaflet in PDF-format about a Pictish Trail from Inverness to Golspie
The Royal Commission on the Ancient and Historical Monuments of Scotland Archived 2008-12-04 at the Wayback Machine. — RCAHMS is the principal source of collections for Scotland’s archaeology, buildings and maritime heritage, including Pictish Stones.
Undiscovered Scotland — Page about the Meigle Pictish Stones Museum with links to other relevant online resources
University of Strathclyde Archived 2008-03-08 at the Wayback Machine. — Pictish Stones Search Facility, a useful catalogue of the stones.
New Written Language of Ancient Scotland Discovered Archived 2011-05-20 at the Wayback Machine.. Another take on the symbols and images as "part of a written language dating back to the Iron Age".(J. Viegas, News in Discovery.com, Wed Mar 31, 2010).
Ալպաևո (գյուղ, Շարանսկի շրջան)

Ալպաևո (ռուս.՝ Алпаево, բաշկիրերեն՝ Алпай), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 117 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
World Long Gone

«World Long Gone», Scars On Broadway ալտերնատիվ ռոք խմբի երկրորդ սինգլը դեբյուտային ալբոմից։ Թրեքը ներկայացվել է Rock Revolution վիդեոխաղի գովազդային տեսանյութում։


== Տեսահոլովակ ==
2008 թվականի սեպտեմբերի 5-ին երգի հիման վրա ներկայացվեց խմբի պրոմո տեսահոլովակը, որը հասանելի էր MySpace սոցիալական ցանցում, իսկ սեպտեմբերի 8-ից այն հասանելի էր Yahoo! սոցիալական ցանցում։ Տեսահոլովակի ռեժիսորը Ջոել Շումախերն է։


== Երգերի ցանկը ==


== Արտաքին հղումներ ==
https://www.youtube.com/watch?v=GtKFs_D0WvA
Կլեվանով (Պուտայի վտակ)

Կլեվանով  (ռուս.՝ Клеванов ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պուտա գետի աջ ափից 50 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080765
Կոդը ըստ հիդրոլոգիական հետազոտության (ՌԴ) — 103008076
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պրիբրեժնոե (գյուղ, Սակիի շրջան)

Անվան այլ կիրառումների համար տե՛ս՝ ՊրիբրեժնոեՊրիբրեժնոե (ուկրաիներեն՝ Прибережне, Ղրիմի թաթարերեն՝ Qara Töbe), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Կարա-Տոբե։
2001 թվականի տվյալներով Պրիբրեժնոե գյուղում բնակվում էր 883 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մհեր Թորոսյան

Մհեր Թորոսյան (ապրիլի 20, 1937(1937-04-20) - օգոստոսի 24, 1981(1981-08-24)), հայ բանաստեղծ, ԽՍՀՄ գրողների միության անդամ 1978 թվականից։
Ծնվել է ՀԽՍՀ Ախուրյանի շրջանի Շիրակ գյուղում։ 1954 թվականին ավարտել է Լենինականի Ա. Մռավյանի անվան մանկավարժական ուսումնարանը, 1959 թվականին՝ Լենինականի Մ. Նալբանդյանի անվան մանկավարժական ինստիտուտի պատմաբանասիրական ֆակուլտետը։ Նրա առաջին բանաստեղծությունը՝ «Ես կուզեի աղբյուր լինել լեռնային», տպագրվել է 1957 թվականի փետրվարի 2-ին, Լենինականի «Բանվոր» թերթում։ 1959-1960 ուսումնական տարում պատմություն է դասավանդել ՀԽՍՀ Ղուկասյանի շրջանի Ցողամարգ գյուղի դպրոցում։ 1961-1962 թվականներին աշխատել է Լենինականի Մ. Գորկու անվան թիվ 17 դպրոցում որպես ավագ ջոկատավար։ 1962-1981 թվականներին հայոց լեզու և գրականություն է դասավանդել Լենինականի Ն. Վ. Գոգոլի անվան թիվ 21 միջնակարգ դպրոցում։ Նրա բանաստեղծություններից մի քանիսը թարգմանվել են ռուսերեն, ուկրաիներեն, վրացերեն։ Մահացել է Սուխումում, թաղվել է հայրենի Շիրակ գյուղում։


== Մ. Թորոսյանի երկերի մատենագրություն ==
Լույսի շառավիղ (բանաստեղծություններ), Երևան, «Հայաստան», 1975, 56 էջ։
Կանչ էության (բանաստեղծություններ), Երևան, «Սովետական գրող», 1985, 88 էջ։


== Աղբյուրներ ==
Չիպրիան Պորումբեսկու

Չիպրիան Պորումբեսկու (ռումիներեն՝ Ciprian Porumbescu, իսկական ազգանունը՝ Գոլեմբիևսկի, լեհ.՝ Cyprian Gołęmbiowski, հոկտեմբերի 14, 1853(1853-10-14), Շեպոտ, Բուկովինայի դքսություն, Ավստրիական կայսրություն - հունիսի 6, 1883(1883-06-06), Ciprian Porumbescu, Բուկովինայի դքսություն, Ավստրո-Հունգարիա), ռումին կոմպոզիտոր, դիրիժոր։ Երաժշտական կրթությունը ստացել է Ռումինիայում՝ Կ․ Միկուչիի, 1879-1881 թվականներին՝ Վիեննայի կոնսերվատորիայում՝ Ա․ Բրուքների մոտ։
1881-1882 թվականներին դասավանդել է Բրաշովի երաժշտական դպրոցում։ Ղեկավարել է ուսանողական և բանվորական երգչախմբերում։ Առաջադեմ հասարակական գործունեության համար հետապնդվել է ավստրալիական իշխանությունների կողմից։ Պորուսոսկուի ստեղծագործությունները օրգանապես կապված են Ռումինիայի երաժշտական բանահյուսության հետ։
Երկերից առավել հայտնի են՝ «Թեկնածու Լինտեն» երգիծական կատակերգությունը (1877), քնարհեքիաթային «Նորալուսին» օպերետը (1882), ջութակի դաշնամուրի «Բալլադը» (1880)։ Գործիքային և վոկալ պիեսների, սոցիալական թեմայով երգերի և հեղափոխական հայտնի «Մայիսի մեկը» երգի հեղինակն է։ Պորուսեսկուի անունով է կոչվում Բուխարեստի կոնսերվատորիան։


== Ծանոթագրություններ ==
Գրիգոր Ասոյան

Գրիգոր Վահանի Ասոյան (1934, Երևան, Հայկական ԽՍՀ, ԱԽՖՍՀ, ԽՍՀՄ), հայ նկարիչ` կիրառական արվեստի գծով։


== Կենսագրություն ==
1948 - 1953 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1959 թվականին` ավարտել է Լենինգրադի Մուխինայի անվան գեղարվեստա-արդյունաբերական ուսումնարանի գործվածքների գեղարվեստական ձևավորման ֆակուլտետը։ 1975-1986 թվականներին աշխատել է Երևանի մետաքսի կոմբինատում։ 1960 թվականից մասնակցել է հանրապետական և միջազգային ցուցահանդեսների (Ռուսաստան, Բուլղարիա)։ Զբաղվել է մանկավարժությամբ։ 1970 թվականից Հայաստանի նկարիչների, 1975 թվականից՝ նկարիչների միջազգային հիմնադրամի անդամ։
Գրիգոր Ասոյանի աշխատանքները գտնվում են Հայաստանի, Ռուսաստանի, Ուկրաինայի, ԱՄՆ-ի, Կանադայի, Հունաստանի և այլ երկրների մասնավոր հավաքածուներում։


== Ստեղծագործություններ ==
Կտորների էսքիզներ՝

«Ձմեռ»
«Ձկներ»
«Անի»
«Լորի»
«Գարուն»Գեղանկարներ`

«Սպասում»
«Զբոսանք»
«Խոսակցություն»
«Նատյուրմորտ»
«Հռիփսիմե եկեղեցին»
«Կարսի ամրոցը»
«Աշուն, Աղթամար»
«Ամբերդ»
«Ձմեռ, Խոր Վիրապ»
«Արագած»
«Արարատ»
«Հռոմ, Հրեշտակների կամուրջ»
«Վենետիկ»
«Ֆլորենցիա»


== Ծանոթագրություններ ==
Քարախաչ (լեռնագագաթ)

Անվան այլ կիրառումների համար տե՛ս՝ Քարախաչ (այլ կիրառումներ)Քարախաչ, լեռնագագաթ Հայաստանի Շիրակի մարզում, համանուն լեռներում, Հարթաշեն գյուղից 4 կմ հարավ–արևելք։ Բարձրությունը 2305 մ է։


== Ծանոթագրություններ ==
Փոթի (նավահանգիստ)

Փոթի ծովային նավահանգիստ (վրաց.՝ ფოთის საზღვაო ნავსადგური, տառադարձումը` Փոթիս սազգվաօ նավսադգուրի), վրացական Փոթի քաղաքի ծովային նավահանգիստ, Սև ծովի արևմտյան մասի խոշորագույն նավահանգիստ, որը գտնվում է Ռիոն գետի գետաբերանում, կոդը` UN/LOCODE -GEPTI։ Հանդիսանում է Տրանս-Կովկասյան միջանցքի և ТРАСЕКА միջազգային ծրագրի առանցքային կետ, որն իրենում ներառում է ռումինական Կոնստանցա և  բուլղարական Վառնա նավահանգիստները, որոնք համագործակցում են Կասպիական շրջանի և Կենտրոնական Ասիայի երկրների հետ։


== Պատմություն ==
Փոթիի նավահանգստի կառուցումը սկսվել է 1828 թվականին Փոթի քաղաքը Ռուսական կայսրության մեջ մտնելուց հետո։ Քաղաքը նավահանգստի կարգավիճակ է ստացել 1858 թվականին, իսկ նավահանգիստը կառուցվել է 1899-1907  թվականներին, քաղաքագլուխ Նիկո Նիկոլաձեի օրոք։ Նավահանգիստը մի քանի անգամ վերակառուցվել է, այդ թվում Նիդեռլանդների կառավարության և Եվրոպական Միության միջոցների հաշվին։ 2007 թվականին նավահանգստի դրամաշրջանառությունը կազմել է  7,7 միլիոն տոննա, բեռնափոխադրումների գումարային ծավալը 185 հազար teu։


== Սեփականաշնորհում ==
2008 թվականի ապրիլին արժեթղթերի 51% -ը  վրացիները վաճառեցին акций RAKIA կազմակերպությանը, որը պատկանում էր Ռաս ալ-Խայմայի էմիրությանը։ Ընկերությունը ի դեմս իր վրացական դուստր ձեռնարկությանը` ՌԱԿԻԱ Վրաստանի ազատ արդյունաբերական գոտի ՍՊԸ-ի ( RAKIA Georgia Free Industrial Zone LLC), սկսեց նոր տերմինալի կահավորման և ազատ արդյունաբերական գոտու զարգացման աշխատանքները։ 2008 թվականի ապրիլի 15-ին ազատ գոտու բացումը իրականացրել է Միխեիլ Սաակաշվիլին։ 
2009 թվականին RAKIA UAE ընկերությունը ձեռք բերեց նավահանգստի արժեթղթերի մնացած 49% -ը, բայց 2009 թվականի Դուբայի պարտքային ճգնաժամի կապակցությամբ Սաուդ իբն Սակր ալ Քասիմի շեյխը ակտիվների հիմնական մասը 2010 թվականի հոկտեմբերին վաճառեց արտասահմանին և որոշեց կենտրոնանալ ներքին առաջնահերթությունների վրա, որը հոր` Սակր իբն Մուհամադ ալ Քաիմի մահվան պատճառը հանդիսացավ մասամբ։ Նավահանգստի 80% -ը 2011 թվականի ապրիլին վաճառվեց APM Terminals ընկերությանը, որը դանիական дочернему предприятию датской компании Moller-Maersk ընկերության դուստր ձեռնարկությունն է։ 2011 թվականի սեպտեմբերի 8-ին RAKIA Georgia FIZ ընկերությանը պատկանող արժեթղթերի ևս 15%-ը փոխանցվեց վրացական գործարար Գելա Միկաձեին, ով դարձավ FIZ-ի գործընկերը։ Միկաձեն այդ մասնաբաժնի տերը դարձավ Manline Projects LLP ընկերության շնորհիվ։


== Տես նաև ==
Քուլևի նավթային տերմինալ (անգլ.՝ Kulevi Oil Terminal)


== Ծանոթագրություններ ==


== Արտաքին հղումներ ==
Պաշտոնական կայք
Փոթի նավահանգստի քարտեզ (անգլ.)
Black Sea Cargo, Poti Freight Forwarder (անգլ.)
Միջուր

Միջուր (սերբ.՝ Миџор, բուլղար․՝ Миджур), լեռ Բուլղարիայի և Սերբիայի սահմանին, արևելասերբական լեռների ամենաբարձր գագաթը (Ստարա Պլանինա (Բալկանյան լեռներ) լեռների արևմտյան հատված, Չիպրովսկա Պլանինա լեռնաշղթա)։ Լեռան բարձրությունը կազմում է 2169 մ, նաև Միջուրին համարում են Կենտրոնական Սերբիայի ամենաբարձր լեռը, թեև լեռը տեղակայված է երկու երկրներից սահմանին (Բուլղարիայի Վիդինի մարզի Չուպրենե համայնքում՝ Գորնի Լոմ գյուղից ոչ հեռու, և սերբական Կնյաժևաց համայնքի տարածքում)
Միջուր լեռան լանջերից սկիզբ են առնում Դանուբի աջ վտակները՝ Լոմը և Տիմոկը (Տիմոկայի վտակներից մեկը Տրգովիշկի Տիմոկ գետն է)։
Լեռան արևմտյան հատվածում գտնվում է բուլղարական Չուպրենե արգելոցը։ Վայրը արգելոցի կարգավիճակ է ստացել 1973 թվականին։ Արգելոցը նախ և առաջ ստեղծվել է փշատերև անտառների պահպանման համար։ Այստեղ պահպանվել է հարուստ յուրատեսակ բուսականություն և կենդանական աշխարհ։ Արգելոցը հարուստ է թռչնատեսակներով, քանի որ այն գտնվում է չվուղիների հատման վայրում։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Peakware.com Archived 2012-08-06 at the Wayback Machine.
Summitpost.org
Կոտիկ (Կիսկիմի գավառ, անտառապատ)

Կոտիկ, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Կիսկիմ գյուղաքաղաքից 30 կմ արևելք, Օլթի գետի ձախակողմյան վտակներից մեկի ակունքի տարածքում։


== Աշխարհագրություն ==
Տարածքը բարձրադիր էր և անտառապատ։


== Բնակչություն ==
XX դարի սկզբին ուներ 30 տուն՝ 260 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պոջո Իմպերիալե

Պոջո Իմպերիալե  (իտալերեն՝ Poggio Imperiale), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 2818 մարդ, բնակչության խտությունը կազմում է 54 մարդ/կմ²։ Զբաղեցնում է 52 կմ² մակերես։ Փոստային ինդեքս՝ 71010, հեռախոսային կոդ՝ +39 0882։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0882 994090
էլեկտրոնային փոստ՝ comune.poggioimperiale@fg.nettuno.it
Պաշտոնական կայք՝ comune.poggioimperiale@fg.nettuno.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դրյո

Դրյո (ֆր.՝ Dreux), քաղաք Ֆրանսիայում՝ Էր և Լուար (Օռլեան) դեպարտամենտում, Բլեզ գետի ափին, Փարիզից 74 կիլոմետր դեպի արևմուտք։ 
Դրյոյի քաղաքային ագլոմերացիան բաղկացած է  78 համայնքից, որոնցում ընդհանուր առմամբ ապրում է մոտավորապես 112. 000 մարդ։ 


== Պատմություն ==
Դրյոն հին քաղաք է, որտեղ պահպանվել են պատմա-ճարտարապետական մի շարք հուշարձաններ. միջնադարյան ամրոցի մնացորդներ, Օռլեանյան ազնվականական տոհմի հանգստարան ծառայած մատուռ, Լյուդովիկոս 16-րդի տաղավարը և այլն։  Պատմական փաստաթղթերում Դրյոյի մասին առաջին հավաստի հիշատակումը վերաբերում է IV դարին։ Բնակավայրը հնում համբավվել է երկաթե ու կաշվե ապրանքների, գլխարկների, մոմերի արտադրությամբ։ 1562 թվականին այստեղ տեղի է ունեցել կրոնական առաջին պատերազմներից մեկը (իշխան Կոնդեի ու ծովակալ Կոլինյիի հրամանատարությամբ կռվող բողոքականների զորքի և դուքս դը Գիզի հրամանատարությամբ մարտնչող կաթոլիկների բանակի միջև. վերջիններս ջախջախիչ հաղթանակ են տարել, իշխան Կոնդեն էլ գերեվարվել է)։ Ֆրանսիայի արքա Հենրիխ 4-րդը 1593 թվականին գրոհով գրավել է Դրյոն։ 1870 թվականին գերմանական զորքը Մակլենբուրգի մեծ դուքս Ֆրիդրիխ Ֆրանց 2-րդի հրամանատարությամբ համառ կռվով տիրել է Դրյոյին։


== Ժողովրդագրություն ==


== Քույր քաղաքներ ==
Դրյոն բարեկամական սերտ կապեր է հաստատել հետևյալ քաղաքների հետ


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Քաղաքային խորհրդի կայքէջը (in French)
Զբոսաշրջային գրասենյակի կայքէջը
Personal website about Dreux (ֆրանսերեն)
«Дрё»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Սուուռիսուու

Սուուռիսուու (էստ․՝ Suurõsuu), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մելորա Հարդին

Մելորա Դայեն Հարդին (անգլ.՝ Melora Diane Hardin, հունիսի 29, 1967(1967-06-29), Հյուստոն), ամերիկացի դերասանուհի, պրոդյուսեր և կինոռեժիսոր։ Հանդիսատեսին առավել հայտնի է «Ճուտիկը» (2002 թ.), «Շնորհակալություն ծխելու համար» (2005 թ.), «Հայրիկը կրկին 17 տարեկան է» (2009 թ.) գեղարվեստական ֆիլմերից, ինչպես նաև «Օֆիս» և «Բացահայտ» հեռուստասերիալներից։


== Կենսագրություն ==
Ծնվել է Հյուստոն քաղաքում՝ դերասան Ջերի Հարդինի և դերասանական արվեստի մասնագետ Դայան Հիլլի ընտանիքում (վերջինս նույնպես դերասանուհի է եղել նախկինում)։ Մելորան չորս տարեկան է եղել, երբ նրանց ընտանիքը տեղափոխվել է Սան Ֆրանցիսկո։ Դպրոցն ավարտելուց հետո նա սովորել է Սառա Լոուրենսի անվան քոլեջում։ 1997 թվականին Մելորան ամուսնացել է Ջիլդարտ Ջեքսոնի հետ։ Ամուսնական զույգը երկու զավակ ունի։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-09-29 at the Wayback Machine. (անգլ.)
Լիեն Ենս

Լիեն Ենս (նորվ.՝ Jens Lien, սեպտեմբերի 14, 1967(1967-09-14), Օսլո, Նորվեգիա), նորվեգացի կինոռեժիսոր։ Ամանդա մրցանակի է արժանացել «Անհամապատասխան մարդը» ֆիլմի ռեժիսորական աշխատանքի համար։


== Կենսագրություն ==
Լիեն Ենսը ծնվել է 1967 թվականին Օսլոյում, որտեղ անցել է նրա մանկության մեծ մասը։ 1990-1993 թվականներին սովորել է Լոնդոնի միջազգային կինոդպրոցում։ Նրա դիպլոմային, ինչպես նաև դեբյուտային աշխատանքը եղել է կարճամետրաժ «Մոնտանա» ֆիլմը։ Նույն թվականին ֆիլմը Գրիմստադում ներկայացվել է կարճամետրաժ ֆիլմերի միջազգային կինոփառատոնի շրջանակներում։ Հաջորդ տարի Լիենը Գրիմստադի կինոփառատոնի համար պատրաստել է «Իմ էլեկտրական խոհանոցը» կարճամետրաժ ֆիլմը։ Հաջորդաբար 2000 թվականին նկարահանված «Փակե՛ք դուռը» և «Բնական ակնոց» (2001) կարճամետրաժ ֆիլմերը ցուցադրվել են Կանի միջազգային կինոփառատոնի կարճամետրաժ ֆիլմերի ծրագրում։ Մինչև 2003 թվականը Ենսը զբաղվել է մարկետինգով և նկարահանել է գովազդային տեսահոլովակներ։ Կինոյում նրա դեբյուտը եղել է «Ջոնի Վանգ» ֆիլմը, որն ընտրվել է ներկայացվելու Բեռլինի միջազգային կինոփառատոնի ոչ մրցութային ծրագրում, իսկ ցուցադրությունից հետո այն գնել են Սան Խոսեում, Բրյուսելում և այլուր ցուցադրելու համար։


== Ֆիլմագրություն ==


== Մրցանակներ ==
Arne Skouens պատվավոր մրցանակ  (2006 թ.)
Ամանդա մրցանակ (2006 թ.)
Կինոքննադատների մրցանակ (2006 թ.)
Կանի միջազգային կինոփառատոնի ACID մրցանակ (2006 թ.)


== Ծանոթագրություններ ==
Դուլդուլդաղ Փոքր

Դուլդուլդաղ Փոքր, լեռնագագաթ Կիլիկիայում, Ամանոսի լեռներյում։ Մեծ Դյուլդյուլդաղի հետ միասին կոչվում է նաև Հաջի Դյուլդյուլ։ Արևմտահայերեն տառադարձությամբ՝ Տյուլտյուլտաղ Փոքր։


== Ծանոթագրություններ ==
Վյազովայա (գյուղ, Կրասնոկուտի շրջան)

Վյազովայա (ուկրաիներեն՝ Вязова), գյուղ Ուկրաինայի Խարկովի մարզի Կրասնոկուտի շրջանում։ 


== Պատմություն ==
Գյուղը հիմնադրվել է 1775 թվականին։ 2001 թվականի տվյալներով Վյազովայա գյուղում բնակվել է 611 մարդ։ Բնակավայրը զբաղեցնում է 2134 կմ² տարածք։ Բնակչության խտությունը կազմում է 286,32 մարդ/կմ²։


== Աշխարհագրական դիրքը ==
Այն Վյազովսկի գյուղական խորհրդի վարչական կենտրոնն է, որը, բացի այդ, ներառում է Միխայլովկա, Օտրադա, Օլեյնիկի և Ռանդավա գյուղերը։
Վյազովայա գյուղը գտնվում է Կովալևկա գետի ափին, հոսանքին ներքև՝ 1 կմ հեռավորության վրա, Միխայլովկա գյուղն է։ Գետի վրա մեծ ամբարտակներ կան։


== Տնտեսություն ==
«Վատալ» գյուղատնտեսական մասնավոր ֆիրմա։
Կուտուզովի անվան Agrofirma:


== Տեսարժան վայրեր ==
Խորհրդային զինվորների զանգվածային գերեզման։ Թաղվել է 48 զինվոր։
Խորհրդային զինվորների զանգվածային գերեզման և համագյուղացիների հուշարձան. Հուղարկավորվել է 84 զինվոր։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուեբստեր շրջան (այլ կիրառումներ)

Ուեբստեր շրջան, կարող է վերաբերել՝

Ուեբստեր շրջան - ԱՄՆ Այովա նահանգի 99 վարչական միավորներից մեկը
Ուեբստեր շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Ուեբստեր շրջան - ԱՄՆ Միսսիսիպի նահանգի 82 վարչական միավորներից մեկը
Ուեբստեր շրջան - ԱՄՆ Միսսուրի նահանգի 114 վարչական միավորներից մեկը
Հատիջե Սուլթան

Հատիջե Սուլթան (1496, Ադրիանուպոլիս, Օսմանյան կայսրություն - 1543, Ստամբուլ, Օսմանյան կայսրություն), Օսմանյան կայսրության սուլթան Սելիմ I-ի և վալիդե սուլթան Այշե Հաֆսա Սուլթան դուստրը և Սուլեյման I-ի քույրը։ Նա եղել է մեծ վեզիր Իբրահիմ փաշա
յի կինը և նրանից ունեցել է 3 երեխա։ Հոյակապ դար հեռուստասերիալում նրա դերը խաղացել է Սելմա Էրգեչը։
Սավուղի դավանափոխությունը

«Սավուղի դավանափոխությունը» (հոլ.՝ De Bekering van Saulus) կամ «Պողոսի դավանափոխությունը» (հոլ.՝ De Bekering van Paulus, գերմ.՝ Bekehrung Pauli), նկար, որը 1567 թվականին ստեղծել է հոլանդացի նկարիչ Պիտեր Բրեյգել Ավագը (Pieter Bruegel de Oude, շուրջ 1520/1525—1569)։ Նկարը պատկանում է Վիեննայի Արվեստի պատմության թանգարանին։ Այն նկարվել է յուղաներկով փայտի (կաղնի) վրա, չափերը՝ 108 × 156 սմ։


== Նկարագրություն ==
Նկարի սյուժեի հիմքում ընկած է Նոր Կտակարանում նկարագրված դրվագը, որը տեղի է ունեցել Սավուղի հետ (որը հետագայում դարձել է Պողոս Առաքյալը)։ Սավուղը Երուսաղեմից ուղարկվել է Դամասկոս՝ պայքարելու քրիստոնեության դեմ, և այն, ինչ տեղի ունեցավ նրա հետ ճանապարհին, նկարագրված է «Գործք առաքելոց» գրքում։

Նկարն իրենից ներկայացնում է բազմահերոս կոմպոզիցիա, որտեղ գլխավոր գործող անձը՝ գետնին պառկած Սավուղը, գտնվում է ոչ թե առջևի, այլ հետին պլանում, այնպես որ անմիջապես ուշադրություն չի գրավում։ Նման հնարքը օգտագործվել է Բրեյգելի մի շարք այլ նկարներում՝ «Իկարոսի անկումը» (Իկարոս) և «Բեթղեհեմի մարդահամարը» (Սուրբ ընտանիք)։

		
		
		


== Պատմություն ==
1594 թվականին նկարն անցել է Հաբսբուրգյան Նիդեռլանդների նահանգապետ Էռնստ Ավստրիացու տնօրինության տակ, որն այդ ժամանակ գտնվում էր Բրյուսելում։ Նրա մահից հետո 1595 թվականին նկարը հայտնվել է Պրահա քաղաքում՝ Բոհեմիայի թագավոր Ռուդոլֆ II-ի մոտ, իսկ 1876 թվականին այն Պրահայից տեղափոխվել է Վիեննա, որտեղ և գտնվում է մինչ օրս։


== Ծանոթագրություններ ==


== Արտաքին հղումներ ==
«Սավուղի դավանափոխությունը» Արվեստի պատմության թանգարանի կայքում (գերմ.)
Ճամայկայի պատմություն

Ճամայկայի պատմություն, ճամայկայի հնագույն բնակիչները եղել են արավակների հնդկացի ցեղերը։ 1494 թվականին կղզին հայտնագործել է Ք․ Կոլումբոսը և անվանել Սանտյագո (Ս․ Հակոբ)։ Հետագայում կղզին անվանվել է ճամայկա (հնդկացիների՝ կղզուն տված «Հայմակա»՝ «աղբյուրների կղզի», անվան աղավաղված ձևը)։ 1509 թվականից Իսպանիան սկսել է գաղութացնել ճամայկան։ Հնդկացիներն աստիճանաբար բնաջնջվել են (1611 թվականին կար 74 հնդկացի)։ 1513 թվականից սկսվել է սևամորթ ստրուկների ներմուծումն Աֆրիկայից։ 1655 թվականին կղզին գրավել են անգլիացիները, 1670 թվականին Իսպանիան պաշտոնապես ճանաչել է Մեծ Բրիտանիայի գերիշխանությունը ճամայկայում։ ճամայկան դարձել է ստրկավաճառության համաշխարհային շուկաներից մեկը։ 18-րդ դարում ճամայկայի բնակչության ճնշող մեծամասնությունը սևամորթներ էին։ Ստրկական դաժան շահագործման հաշվին 18-րդ դարում ճամայկան դարձել է աշխարհի շաքարի հումքի գլխավոր մատակարարը։ Ստրուկները բազմիցս ապստամբել են անգլիական իշխանությունների դեմ։ Մոտ 100 տարի կղզու կենտրոնական մասում գոյություն են ունեցել մարանների (փախստական սևամորթ ստրուկներ և նրանց սերունդները) մի քանի անկախ համայնքներ։ 17-րդ դարի վերջին և 18-րդ դարին ճամայկայում անգլիական ծովահենների գլխավոր հենակետն էր։ Հեղափոխության հաղթանակը (1804) Հայիթիում և ստրկության վերացումը Հարավային Ամերիկայում նպաստեցին ճամայկայում ստրուկների շարժման նոր վերելքին։ 1838 թվականին վերացվեց ստրկությունը։ Ազատագրված ստրուկները հեռացան պլանտացիաներից, որի հետևանքով կրկնակի կրճատվեց շաքարի արտադրությունը։ Անգլիական իշխանությունները բարձրացրին սևամորթ բնակչությունից գանձվող հարկերը, ապա սկսեցին վտարել նրանց հողերից։ Դա հանգեցրեց խոշոր ապստամբության (1865), որը դաժանորեն ճնշվեց։ 19-րդ դարի 2-րդ կեսին ճամայկայի տնտեսության մեջ մուտք գործեց ամերիկյան կապիտալը։ Հոկտեմբերյան սոցիալիստական մեծ հեղափոխության ազդեցության տակ ճամայկայում ծավալվեց ազգային-ազատագրական պայքար, ստեղծվեցին արհմիություններ և քաղաքական կուսակցություններ։ 1943 թվականին մտցվեց ընդհանուր ընտրական իրավունք։ 1959 թվականին կղզուն տրվեց ներքին ինքնավարություն, ստեղծվեց Մինիստրների խորհուրդ։ 1962 թվականին ճամայկան հռչակվեց անկախ պետություն, դարձավ ՄԱԿ-ի անդամ։ 1963 թվականին ճամայկան ԱՄՆ-ի հետ կնքեց ռազմական օգնության և տնտեսական համաձայնագիր։ 1972 թվականի ընտրություններում հաղթանակ տարավ ժողովրդական ազգային կուսակցությունը։ Ճամայկայում հանդես եկավ միջազգային լարվածության թուլացման և Կուբայի հետ հարաբերությունների նորմալացման օգտին 1972 թվականի դեկտեմբերին Դիվանագիտական հարաբերություններ հաստատեց Կուբայի, 1975 թվականին՝ ԽՍՀՄ-ի հետ; ճամայկայի կառավարությունը ստորագրել է միջուկային սպառազինության մրցավազքի դեմ ուղղված միջազգային շատ փաստաթղթեր։
Սանտ Ագատա դի Էզարո

Սանտ Ագատա դի Էզարո (իտալերեն՝ Sant’Agata di Esaro), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2224 մարդ, բնակչության խտությունը կազմում է 47 մարդ/կմ²։ Զբաղեցնում է 47 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ 0981։


== Ծանոթագրություններ ==
Սեթ Արսենյան

Սեթ Մարկոսի Արսենյան (փետրվարի 4, 1902(1902-02-04), Վան, Վանի վիլայեթ, Օսմանյան կայսրություն - 1988, Լոս Անջելես, Կալիֆոռնիա, ԱՄՆ), հայ հոգեբան, մանկավարժ։


== Կենսագրություն ==
Սովորել է Վանի Երամյան վարժարանում (1915), Էջմիածնի Գևորգյան Ճեմարանում (1916), Երևանի թեմական դպրոցում (1918), ավարտել է Կ․ Պոլսի Ռոբերտ քոլեջը (1926), ապա՝ Կոլումբիայի համալսարանը (1932)։ 1937 թվականին նույն համալսարանում ստացել է փիլիսոփայական գիտությունների դոկտորի աստիճան։ 1938–67 թվականներին պաշտոնավարել է Սպրինգֆիլդի քոլեջում, որտեղ ստացել է պատվավոր դոկտորի տիտղոս։ 1968 թվականից դասավանդել է Սան–Դիեգոյի (ԱՄՆ) համալսարանում։ Արսենյանի գիտական աշխատությունները վերաբերում են երկու լեզուների (բիլինկուիզմ) ուսուցման և մտավոր զարգացման հոգեբանության բնագավառին։ 1963 թվականին այցելել է Սովետական Հայաստան և դասախոսություններ կարդացել Երևանի Խ․ Աբովյանի անվ․ հայկական մանկավարժական ինստիտուտում։ Հայաստանի մշակույթի վերելքի մասին հոդվածներ է տպագրել արտասահմանի առաջադեմ մամուլում։


== Գրականություն ==
Bilingualism and mental development, N․ Y․, 1937; Humanics and higher education,


== Ծանոթագրություններ ==


== Աղբիւրներ ==
Հայ Հանրագիտակ, Հ. Մկրտիչ Վարդ. Պոտուրյան, 1938, Պուքրեշ, Հատոր Բ, էջ 302։
Աբուլֆաթ Ալիև

Աբուլֆաթ Ասադ օղլի Ալիև (ադրբ.՝ Əbülfət Əsəd oğlu Əliyev, դեկտեմբերի 30, 1926(1926-12-30), Շուշի, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - դեկտեմբերի 27, 1990(1990-12-27), Բաքու, Ադրբեջանական ԽՍՀ, ԽՍՀՄ), Ադրբեջանի օպերային երգիչ քնարական (տենոր), Ադրբեջանական ԽՍՀ ժողովրդական արտիստ (1964);


== Կենսագրություն ==
Աբուլֆաթ Ասադ օղլի Ալիևը ծնվել է 1926 թվականի դեկտեմբերի 30-ին։ Նրա հայրը մահացել է, երբ նա 7 տարեկան էր։ Նրա ընտանիքը տեղափոխվեց Ֆիզուլի քաղաքը։ Նրանք չորս տարի ապրել են Ֆուզուլիում։ Այնուհետև նրանք տեղափոխվել են Աղդամ։ Նա շարունակել է իր ուսումը թիվ 1 քաղաքային դպրոցում։ Այստեղ նա միացել է երաժշտական հանրությանը։ Նա տեղափոխվել է Բաքու, երբ 19 տարեկան էր։ 1945 թվականից նա եղել է Ադրբեջանի պետական ֆիլհարմոնիայի մենակատար։
Աբուլֆաթ Ալիևը, ով երկար տարիներ աշխատել է Օպերայի և բալետի թատրոնում, կատարել է Քերեմի, Մաջնունի («Ասլի և Քերեմ», «Լեյլի և Մեջնուն» Ուզեիր Հաջիբեկով) և Շահ Իսմայիլի («Շահ Իսմայիլ», Մուսլիմ Մագոմաև) դերերը։
Երգիչը մասնակցել է 1971 թվականին Մոսկվայում կայացած Համաշխարհային երաժշտական կոնգրեսին և արժանացել ՅՈՒՆԵՍԿՕ-ի կրծքանշանի և պատվոգրի։
1964 թվականիի հունիսի 29-ին նրան շնորհվել է Ադրբեջանական ԽՍՀ ժողովրդական արտիստի պատվավոր կոչում։ Աբուլֆաթ Ալիևը մահացավ 1990 թվականի դեկտեմբերի 27-ին։


== Ծանոթագրություններ ==


== Արտաքին հղումներ ==
Абульфат Алиев / Сара Кадымова ‎– Азербайджанские песни и мугамы